
ՈՐՈՇՈՒՄ
	21 նոյեմբերի 2023 թվականի
	թիվ 158
	քաղ. Մոսկվա



Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան՝ քարե պոլիմերային լամինատը դասակարգելու մասին

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց․
1.	Սալիկների (թիթեղների) տեսքով քարե պոլիմերային լամինատը, որը սալիկ հիմք է՝ կազմված առնվազն 70 տոկոս կավճի կամ կրաքարի (բնական կալցիումի կարբոնատից) եւ պոլիվինիլքլորիդի՝ որպես միացնող նյութ, խառնուրդից , պատված է հարթ կամ ֆակտուրային բազմաշերտ պոլիմերային նյութով (թաղանթով) եւ ունի պոլիուրետանի հիմքով վերջնական երեսապատում, նախատեսված է որպես հատակի ծածկույթ օգտագործելու համար, Արտաքին տնտեսական գործունեության ապրանքային անվանացանկի մեկնաբանության 1-ին հիմնական կանոնին համապատասխան, դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 6810 ապրանքային դիրքում։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

